呢種波出現多數表示有個刺激喺頻率、強度、出現幾耐、同埋空間位置等方面唔跟預期嘅規律，而且不匹配負向波唔需要有意識嘅注意力－有研究試過一路俾班受試者聽一系列有規律嘅聲，一路要佢哋專心做第啲作業（例如係寫文章）佢哋發現，就算啲受試者冇特登留心去聽嗰啲聲，聲嘅規律改變一樣可以引致佢哋嘅腦出現不匹配負向波。